text: on 09 December 2019 .
  На 19.10.2019 г. в гр. Варна се проведе второто и единствено в България състезание по медиация за ученици. Събитието се организира от Институт "Итера" и Камара на медиаторите в България. Част е от проекта "Превенция на насилието в училище чрез методите на медиацията". В него взеха участие 60 ученици от 15 училища. Целта на състезанието по медиация е да даде на учениците практически техники и умения за водене на преговори, управление на конфликти и ефективна комуникация.
  В състезанието взеха участие и ученици от СУ "Димитър Благоев" от Клуб "Училищна медиация". Това са Весела Богданова - XI-Б, Калоян Красимиров – X-А, Мартин Николаев – X-Б и Борислава Златева –X-Б клас. Те се пребориха с 60 ученици от област Варна и заеха призовото II място.
  Награждаването бе по време на официалното честване на Дните на медиацията на 13. 11. 2019 г. в гр. Варна.